text: Pensionist: Vi vil gerne have dispensation for tvungen kloakering
  26 oktober 2017 kl. 15.08
  I Tønder Kommune har man de sidste fire år været i gang med kloakeringen af omkring 500 ejendomme. Det sker for at beskytte miljøet, men det er ikke alle, som har råd til den ekstra udgift. 
  I Tønder har man siden 2013 været i gang med at kloakere mere end 500 husstande i landområderne. Det skal sikre at spildevandet ikke havner i vandløb og i grundvandet.
  Hans Carl Nielsen, pensionist, Bønderby, Tønder Kommune: "Det skulle ikke gerne resultere i, at vi er nød til at sælge det her dejlige sted på grund af, at økonomien bliver for stram."
  Regningen for de nye kloakker havner hos husejerne, men det er ikke alle der har råd til den ekstra udgift. 
  En af den er 75-årige Hans Carl Nielsen. Han står til at skulle sløjfe sin septiktank og kloakere på sin fødegård i Bønderby i Tønder Kommune:
  - Det føles ikke godt. Det gør det ikke, men som jeg har sagt før: Man kan ikke sætte sig imod lovgivningen og myndighederne.
  Det koster Hans Carl Nielsen 70.000 kroner at få kloakering. Et beløb der kan få konsekvenser for den 75-årige, der bor på sin barndomsgård:
  - Det skulle ikke gerne resultere i, at vi er nød til at sælge det her dejlige sted på grund af, at økonomien bliver for stram.
  Hans Carl Nielsen, pensionist, Bønderby, Tønder Kommune: "Hvis man kunne få en dispensation for den her kloakering - ihvertfald for pensionister. Så længe vi bor i det pågældende hus eller gård. "
  Kommunen giver mulighed for en afdragsordning, hvor man kan låne beløbet til 7,5 procent i rente, og så tilbagebetale pengene over tre år, men den giver ikke meget mening for den 75-årige Hans Carl Nielsen: 
  - Det er jo ikke sikkert, vi er her om tre år, det er det ikke.
  Derfor har Hans Carl Nielsen et ønske: 
  - Om det var muligt, man kunne få en dispensation for den her kloakering - i hvert fald for pensionister. Så længe vi bor i det pågældende hus eller gård. Vi er fire pensionistpar her i Bønderby, og vi er alle meget kede af det økonomisk set.
  
  
  